ORDE do 9 de outubro de 2015 pola que se modifica a autorización do centro privado Fillas de María Inmaculada, do concello de Vigo.
Consellería de Cultura, Educación e Ordenación Universitaria — III. Outras disposicións — 28/10/2015

A representante da titularidade do centro privado (CPR) Fillas de María Inmaculada, do concello de Vigo, solicita a supresión de forma progresiva das ensinanzas de educación secundaria obrigatoria, a supresión do ciclo formativo de grao medio (CM) de Confección e Moda, e a autorización do CM Atención a Persoas en Situación de Dependencia.
Con data do 10 de xuño de 2015 o director xeral de Centros e Recursos Humanos aproba un proxecto de obras do centro docente, para a adecuación das súas instalacións ás devanditas ensinanzas.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Primeiro.
1. Suprimir de forma progresiva a educación secundaria obrigatoria e o CM Confección e Moda, e autorizar o CM Atención a Persoas en Situación de Dependencia, no centro privado que se detalla:
Denominación xenérica: centro privado (CPR).
Denominación específica: Fillas de María Inmaculada.
Código: 36010794.
Domicilio: Vázquez Varela, 57.
Localidade: Vigo.
Concello: Vigo.
Provincia: Pontevedra.
Titular: Hijas de María Inmaculada.
2. A supresión das ensinanzas de educación secundaria obrigatoria (ESO) realizarase conforme o seguinte calendario:
• 1º da ESO o 31 de agosto de 2015.
• 2º da ESO o 31 de agosto de 2016.
• 3º da ESO o 31 de agosto de 2017.
• 4º da ESO o 31 de agosto de 2018.
3. Composición resultante:
• 1 CM Actividades Comerciais (2 unidades para 30 alumnos/as cada unha).
• 1 CM Atención a Persoas en Situación de Dependencia (2 unidades para 30 alumnos/as cada unha).
• 1 ciclo formativo de formación profesional básica de Arranxo e Reparación de Artigos Téxtiles e de Pel (2 unidades para 20 alumnos/as cada unha).
Quenda de tarde-noite. Educación básica para persoas adultas:
• Ensinanzas básicas iniciais.
• Educación secundaria para persoas adultas.
Segundo. Para a posta en funcionamento das novas ensinanzas que se autorizan, a Xefatura Territorial da Consellería de Cultura, Educación e Ordenación Universitaria de Pontevedra, logo do informe do Servizo Territorial de Inspección Educativa, aprobará expresamente a relación de persoal que impartirá docencia no devandito centro, así como o equipamento axeitado.
Terceiro. Esta orde dará lugar á correspondente inscrición no Rexistro de Centros da Comunidade Autónoma de Galicia.
Cuarto. O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que sinala a presente orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 9 de outubro de 2015